Lies eh an get an tren etre An Alre hag an Oriant, ha dar liesañ e vez get an TER; lâret e vez get ur vouezh flour anvioù an arsavoù àr an hent.  Ur vouezh flour hag un tamm iskis, rak distag a ra an traoù èl a pa vehe un tourist bennak é tonet a bell hag é welet an anvioù-se evit  ar wezh kentañ ! Landaul-Mendon zo Landaul-MañdonLandévant a za da vout Landeuvant !  Da lâret eo no deus ket klasket gouiet penaos e vez distaget an anvioù-se e galleg ar vro e-raok gober an enrolladennoù ! Neo ket forzh a labour ag o ferzh !  Kontant e vehen ochpenn-se, èl rezon, ma vehe lâret an anvioù e brezhoneg, ar pezh ne vehe ket forzh diaes dober a-fed teknik. Met mo deus poan dija é toujiñ doch distagadur an anvioù e galleg, chwi a chell ijiniñ ar boan a lakaont da implij  ar brezhoneg en trenioù !  Met an traoù-se a chell chañj ma kasomp hor soñj dezhe, pas ? 